Pink Smile

Pink Smile (PKS) ialah sebuah drama Malaysia 2020 lakonan hebat Fattah Amin, Sweet Qismina, Izzat Mushtaq dan Intan Najuwa.

## Penggambaran

Penggambaran drama ini bermula pada bulan Februari 2020 di beberapa lokasi terutamanya di Duncan Cafe. Walau bagaimanapun, disebabkan Perintah Kawalan Pergerakan (PKP) demi memutuskan rantaian wabak COVID-19, penggambaran drama ini terhenti dan barisan pelakon mula menginap di kediaman mereka masing-masing sepanjang tempoh PKP. Apabila PKPP bermula pada 10 Jun 2020, penggambaran drama ini bakal berterusan dengan pematuhan SOP yang telah ditetapkan oleh kerajaan Malaysia.

## Tayangan asal

Drama bersiri 20 episod ini sepatutnya mula bersiaran pada bulan Ramadan 1441H, namun penggambaran drama ini tergendala akibat Perintah Kawalan Pergerakan yang telah dilaksanakan oleh kerajaan Malaysia pada 18 Mac 2020 bagi memutuskan rantaian COVID-19. Drama ini memulakan tayangannya pada 31 Julai 2020 di slot Lestary TV3 dan dijangka berakhir pada 16 September 2020.

## Sinopsis

Mengisahkan tentang seorang gadis bernama Luna Aisha (Sweet) yang amat menyukai seorang pemuda bernama Areeq (Fattah). Areeq merupakan pemilik sebuah coffeehouse; Duncan CoffeeHouse. Hampir setiap hari Luna akan ke Duncan CoffeeHouse, hanya untuk melihat jejaka impiannya dari jauh namun tidak pernah berani memulakan perbualan dengan si pemilik kedai. Setiap kali Luna bertentang mata dengan Areeq atau Areeq berada terlalu dekat dengannya, gadis itu akan jatuh pengsan seakan-akan terkena panic attack. Rupa-rupanya pemuda itu memang sudah lama wujud dalam hidupnya, bertitik mula dengan sebuah layang-layang merah jambu.

Suatu malam, takdir memaksa Luna mengetuk pintu Duncan CoffeeHouse dan memulakan perbualan dengan si empunya kedai. Dari situ, insiden demi insiden menemukan Luna dengan jejaka impian lebih kerap. Dan tidak semena-mena, Areeq juga telah mengilhamkan menu Pink Smile dengan menjadikan gadis pelik yang datang ketuk pintu kedainya tengah malam itu, kerana perkara pertama yang dia ingat tentang gadis itu ialah senyumannya yang menampakkan baris giginya dengan pendakap gigi warna merah jambu.

Salah faham menjadikan hati Luna hancur dan dia mula cuba ingin melupakan Areeq tetapi tak pernah berjaya. Ada sahaja yang memaksanya untuk berhadapan dengan Areeq. Dan apabila salah faham itu usai, muncul pula Akif (Syafi), sahabat karib Luna yang kembali membawa cinta yang selama ini tidak disedari mengakar sudah agak lama, cuma Akif yang kerap menafikannya. Tapi Luna tidak pernah mempunyai perasaan yang sama untuk Akif, sejak dulu lagi. Akif hanya dianggap sebagai seorang sahabat.

Areeq yang lambat sedar dia sebenarnya jatuh suka pada Luna akhirnya menunjukkan rasa cintanya hari demi hari. Ada sahaja alasan yang dia reka untuk menghabiskan masa dengan Luna. Luna yang merasakan semuanya itu mustahil kerap menolak kenyataan bahawa Areeq mungkin menyimpan perasaan yang sama padanya kerana tidak mahu kecewa. Pelbagai insiden mencuit hati antara dia dan Areeq membuatkan Luna terus dibuai pelbagai rasa. Dan sebaik semuanya jelas nyata, perasaan yang disimpan kemudian sama-sama diluahkan dan mereka mendapat bahagia sebagai pengakhiran.

## Trivia

### Umum

* Inilah drama ketiga Intan Najuwa bergabung dengan Syafi Tee dan Afifah Nasir selepas Tuan Danial dan Ironi Kasih.
* Inilah drama slot Lestary yang pertama untuk tidak disertakan sarikata bahasa Inggeris.
* Inilah drama kedua lakonan Sweet Qismina pada dekad 2020-an selepas Titian Takdir.
* Inilah drama pertama lakonan Fattah Amin pada dekad 2020-an.

### Kiasan

* Dragon Ball Z - Watak yang dilukis oleh Areeq serupa dengan watak Goku.
* Hello Kitty - *Merchandise* Hello Kitty adalah milik Luna (Sweet)

* Didi & Friends - Donut Didi dan Nana terdapat di Duncan Cafe.
* Faradyable - Melati (Afifah) sebut TIBER, iaitu tagline bintang online Malaysia, Faradyable.

 Hilang Yang Kembali | Kampung People (musim kedua)